b'\n_START_ARTICLE_\nMost \xc4\x8dez Mesinsko o\xc5\xbeino\n_START_PARAGRAPH_\nMost \xc4\x8dez Mesinsko o\xc5\xbeino (it. Ponte sullo stretto di Messina) je \xc5\xbee dolgo \xc4\x8dasa predlagani vise\xc4\x8di most \xc4\x8dez Mesinsko o\xc5\xbeino, ki bi povezoval kopensko Italijo z otokom Sicilija. V primeru izgradnje, bi bil z razponom 3.300 metrov (med stebri), najdalj\xc5\xa1i vise\xc4\x8di most na svetu. Cena izgradnje je ocenjena na okrog 6,1 milijarde evrov. Italijanski premier Silvio Berlusconi je bil podpornik projekta. Sicer so zadnji predlog preklicali februarja leta 2013, vendar to ne pomeni popolne zaustavitve.'